laion/Wikipedia-Exotic huggingface dataset:
Grégoire Kayibanda

Grégoire Kayibanda (1. mai 1924 Tare – 15. detsember 1976) oli Rwanda poliitik, esimene iseseisva Rwanda riigi president. Kayibanda oli päritolult hutu. Ta asutas riigi iseseisvuse ja hutude õiguste eest võitleva partei Parmehutu, mis oli tema võimuloleku ajal ainuke legaalne partei. Alates 26. oktoobrist 1961 oli ta Rwanda-Urundi koosseisu kuulunud Rwanda president. Kui Rwanda 1. juulil 1962 iseseisvus, sai Kayibandast president. 5. juulil 1973 tegi tollane kaitseminister Juvénal Habyarimana riigipöörde ja kuulutas ennast presidendiks. Väidetavalt suri Kayibanda vangistuses nälga.
Jan Tinbergen

Jan Tinbergen (12. aprill 1903 – 9. juuni 1994) oli hollandi majandusteadlane. Tema vend oli etoloog Niko Tinbergen ning teine vend Luuk Tinbergen (1915–1955) ornitoloog ja etoloog.
Raamatupidamise kontoplaan

Raamatupidamise kontoplaan (inglise keeles chart of accounts, saksa keeles der Kontenrahmen) on majandusüksuste igapäevase jooksva raamatupidamise korraldamiseks ning aruandluse läbiviimiseks koostatud loend, milles tuuakse ära kõikide majandustehingute kirjendamises kasutatavate kontode loend (nimetused, numbrid, süstemaatika, reguleerimiskanded jm). Raamatupidamise kontoplaan kuulub raamatupidamise sise-eeskirjade koosseisu). Lihtsustatult jagatakse raamatupidamise kontoplaanis kontod kaheksasse rühma, mille esimene number on ühtlasi ka konto koodi esimeseks numbriks: 1. aktivakontod, mille saldode andmetel moodustatakse bilansikirjed aktiva poolel; 2. passivakontod, mille saldode andmetel moodustatakse bilansikirjed passiva poolel; 3. ja 4. tulude kontod, suletakse aruandeperioodi lõpul; neil kontodel ei ole järgmisse perioodi üleminevat saldot; 5. ja 6. kulude kontod, suletakse aruandeperioodi lõpul, neil kontodel ei ole järgmisse perioodi üleminevat saldot; 7. tulude ja kulude koondkontod, millel toimub tulude ja kulude koondamine kasumiaruande koostamiseks; neil kontodel ei ole järgmisse perioodi üleminevat saldot; 8. Sihtotstarbeliste kulude kontod, suletakse aruandeperioodi lõpul; neil kontodel ei ole järgmisse perioodi üleminevat saldot. Vastavalt kehtivas raamatupidamise seaduses (2002) sätestatule on raamatupidamiskohustuslane kohustatud raamatupidamislikele dokumendisarjadele kehtestama säilitustähtajad, nende kohaselt tuleb raamatupidamise kontoplaani, raamatupidamise sise-eeskirjade koosseisus, koos koodide ja lühendite kriteeriumidega säilitada seitse aastat pärast raamatupidamise sise-eeskirja muutmist või asendamist. Bilanss Bilansikirje Konto Raamatupidamiskohustuslane Raamatupidamise eest vastutav isik Raamatupidamise seadus § 8 U. Mereste, 2003. Majandusleksikon. Eesti Entsüklopeediakirjastus. Köide II (N-Y). E. Linnaks, 1994. Ettevõtte raamatupidamine. Külim. 1994. Raamatupidamise seadus § 12 Raamatupidamise seadus ja õigusaktid
Salduse piirkond (2009–2021)

Salduse piirkond oli Läti 1. järgu haldusüksus Kuramaal. Piirnes lõunas Leeduga. Piirkond moodustati 2009. aastal Salduse linnast ja endise Salduse rajooni 15 vallast. 2021. aastal moodustati senisest Salduse piirkonnast ja Brocēni piirkonnast uus Salduse piirkond. Läti statistika keskamet, vaadatud 15.06.2021.
Poks 1956. aasta suveolümpiamängudel

16. suveolümpiamängude võistlused poksis peeti 23. novembrist kuni 1. detsembrini Austraalias Melbourne'is. Võistluspaik oli West Melbourne Stadium (praegu Festival Hall), võisteldi kümnes kaalukategoorias. Võistlustel osales 161 võistlejat 34 riigist. Vanim osaleja oli Július Torma (Tšehhoslovakkia; sündinud 7. märtsil 1922) ning noorim osaleja oli Yaishwe Best (Birma; sündinud 6. juulil 1939). Val Barkeri karika parima tehnikaga poksijale sai kergekaalu (kuni 60 kg) kuldmedali- ja olümpiavõitja Richard McTaggart (Suurbritannia). Kokku sai medaleid 16 riigi või võistkonna võistlejad. Kokku sai olümpiasüsteemi punkte 22 riigi või võistkonna võistlejad. 19 võistlejat 18 võistlejat 18 võistlejat 18 võistlejat 22 võistlejat 16 võistlejat 14 võistlejat 14 võistlejat 14 võistlejat 11 võistlejat Poks 1956. aasta suveolümpiamängudel lehel Sports-Reference. Inglise keeles Poks 1956. aasta suveolümpiamängudel lehel Amateur Boxing Results. Inglise keeles
Varakļāni piirkond

Varakļāni piirkond on Läti 1. järgu haldusüksus Latgales. Piirkond moodustati 2009. aastal Varakļāni linnast ning Murmastiene ja Varakļāni vallast. Reģionu, novadu, pilsētu un pagastu kopējā un sauszemes platība gada sākumā, vaadatud 31.07.2024. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Varakļāni piirkonna koduleht
Riebiņi piirkond

Riebiņi piirkond oli Läti 1. järgu haldusüksus Latgales. Piirkond moodustati 2004. aastal kuuest Preiļi rajooni vallast. 2021. aastal liideti Riebiņi piirkond Preiļi piirkonnaga. Läti statistika keskamet, vaadatud 15.06.2021. Riebiņi piirkonna koduleht
Preiļi piirkond (2009–2021)

Preiļi piirkond oli Läti 1. järgu haldusüksus Latgales. Piirkond moodustati 2000. aastal. 2009. aastal liideti sellega kaks valda. 2021. aastal moodustati senisest Preiļi piirkonnast, Riebiņi ja Vārkava piirkonnast ning Aglona piirkonda kuulunud Aglona vallast uus Preiļi piirkond. Läti statistika keskamet, vaadatud 15.06.2021.
Jõhvi Kunstikool

Jõhvi Kunstikool on kunstikool Ida-Viru maakonnas Jõhvis aadressil Hariduse tänav 3. Kool avati 10. novembril 1970 ja kandis kuni Jõhvi linnaõiguste taastamiseni 1991. aastani nime Kohtla-Järve Lastekunstikool. Esimene tegevuskoht oli Jõhvis aadressil Rakvere tänav 14. 1990. aastate alguses sai kool ruumikitsikuse leevenduseks enda kasutusse ka aadressil Rakvere tänav 15 asuva hoone alumise korruse. 1994. aastal kolis kool Rakvere tänava majadest mikrorajooni endise lasteaia avaratesse ruumidesse aadressil Hariduse tänav 3. 1970-1980 Peeter Somelar 1980-1987 Mati Rautso 1987-2002 Margarita Ostroumova alates 2002 Mati Rautso 1976 – Aivar Simson, skulptor 1978 – Krista Onk, graafik ja kunstipedagoog 1980 – Jaanus Nessler, karikaturist 1982 – Tea Tammelaan, sisearhitekt 1984 – Aimar Juuse, karikaturist ja maalikunstnik 2001 – Nadežda Tšernobai, maali- ja tegevuskunstnik Kooli koduleht
Feimanka jõgi

Feimanka on jõgi Lätis, Dubna parempoolne lisajõgi. Jõgi saab alguse Feimaņi järvest 153,9 m kõrgusel merepinnast ja suubub Dubna jõkke. Feimanka pikkus on 72 km, valgala pindala on 385,4 km². Suuremad lisajõed on Preiļupe ja Sanaude. Jõe ääres asub Riebiņi küla. "Vietvārdu datubāze". LĢIA vietvārdu datubāze. Vaadatud 15. oktoobril 2023.
Raamatupidamisregister

Raamatupidamisregister on raamatupidamise koondandmestik mis tahes kandjatel (raamatutes, kaartidel, perfolintidel, raamatupidamisprogrammides, magnetketastel, CD-del, jms) või mis tahes vormis). Raamatupidamisregistrid jaotatakse lihtsustatult veel : kronoloogilisteks registriteks- päevaraamat; süstemaatilisteks, so kontode kaupa rühmitatud, registriteks- pearaamat ning analüütiliste kontode registrid. Bilanss Konto Raamatupidamise kontoplaan Raamatupidamiskohustuslane Raamatupidamise eest vastutav isik Raamatupidamise seadus § 9 U. Mereste, 2003. Majandusleksikon. Eesti Entsüklopeediakirjastus. Köide II (N-Y). Raamatupidamise seadus ja õigusaktid
Vahelevõtja

"Vahelevõtja" (originaalpealkiri "The Closer") on USA telesari (krimidraama), mida toodeti aastatel 2005–2012 ehk seitsmel hooajal. CIA minevikuga Brenda Leigh Johnson (Kyra Sedgwick) on Georgia politseiuurija, kes rakendab juhtumite lahendamisel tihtilugu mõneti küsitava väärtusega võtteid. Sarja viimane, 109. osa (VII hooaja 21. osa) jõudis vaatajateni 1012. aasta 13. augustil. Kuni 2011. aasta Primetime Emmy auhinna jagamiseni tegi Kyra Sedgwick ajalugu, olles ainuke naisnäitleja televisiooni ajaloos, kes on olnud nomineeritud Emmy, Kuldgloobuse ja Ekraaninäitlejate Gildi auhinnale igal seriaali linastumise aastal. Ekraaninäitlejate Gildi auhind: 2006 Parim draamasarja naisnäitleja, nominatsioon (Kyra Sedgwick) 2006 Parim draamasarja näitetrupp, nominatsioon (trupp) 2007 Parim draamasarja naisnäitleja, nominatsioon (Kyra Sedgwick) 2008 Parim draamasarja näitetrupp, nominatsioon (trupp) 2008 Parim draamasarja naisnäitleja, nominatsioon (Kyra Sedgwick) 2009 Parim draamasarja naisnäitleja, nominatsioon (Kyra Sedgwick) 2009 Parim draamasarja näitetrupp, nominatsioon (trupp) 2009 Parim telesarja kaskadööritöö, nominatsioon (trupp) 2010 Parim draamasarja naisnäitleja, nominatsioon (Kyra Sedgwick) 2010 Parim draamasarja näitetrupp, nominatsioon (trupp) 2010 Parim telesarja kaskadööritöö, nominatsioon (trupp) 2011 Parim draamasarja naisnäitleja, nominatsioon (Kyra Sedgwick) 2011 Parim draamasarja näitetrupp, nominatsioon (trupp) Primetime Emmy auhind: 2006 Parim draamasarja naispeaosatäitja, nominatsioon (Kyra Sedgwick) 2007 Parim draamasarja naispeaosatäitja, nominatsioon (Kyra Sedgwick) 2008 Parim draamasarja naispeaosatäitja, nominatsioon (Kyra Sedgwick) 2009 Parim draamasarja naispeaosatäitja, nominatsioon (Kyra Sedgwick) 2010. aasta Parima draamasarja naispeaosatäitja auhind (Kyra Sedgwick) Kuldgloobuse auhind: 2006 Parim draamasarja naisnäitleja, nominatsioon (Kyra Sedgwick) 2007. aasta Parima draamasarja naisnäitleja auhind (Kyra Sedgwick) 2008 Parim draamasarja naisnäitleja, nominatsioon (Kyra Sedgwick) 2009 Parim draamasarja naisnäitleja, nominatsioon (Kyra Sedgwick) 2010 Parim draamasarja naisnäitleja, nominatsioon (Kyra Sedgwick) 2011 Parim draamasarja naisnäitleja, nominatsioon (Kyra Sedgwick) Satellite Awards: 2005. aasta Parima draamasarja naisnäitleja auhind (Kyra Sedgwick) 2006. aasta Parima draamasarja naisnäitleja auhind (Kyra Sedgwick) 2007 Parim draamasarja naisnäitleja, nominatsioon (Kyra Sedgwick) 2008 Parim draamasarja naisnäitleja, nominatsioon (Kyra Sedgwick)  Austraalia  Austria  Belgia  Brasiilia  Bulgaaria  Kanada (inglise keeles)  Kanada (prantsuse keeles)  Horvaatia  Eesti  Soome  Norra  Prantsusmaa  Saksamaa  Kreeka  Ungari  Iirimaa  Iisrael  Itaalia  Jaapan  Holland  Uus-Meremaa  Poola  Portugal  Venemaa  Singapur  Serbia  Sloveenia  Lõuna-Korea  Hispaania  Rootsi  Türgi  Suurbritannia  Lõuna-Aafrika Vabariik The Closer saidil TV.com (inglise keeles) Vahelevõtja saidil filmiveeb.ee
Fort St. James

Fort St. James on asula Briti Columbias Kanadas. See asutati 1806. aastal ning sellest sai oluline karusnahakauplemiskoht. Vanimad praeguseni säilinud hooned on pärit 1880. aastatest. Asulas elas 2011. aastal umbes 1700 inimest.
Krista Simson

Krista Simson (sünninimi Krista Onk; sündinud 27. septembril 1960) on eesti graafik ja kunstiõpetaja. Ta lõpetas 1978. aastal Kohtla-Järve Laste Kunstikooli ja 1985. aastal Eesti NSV Riiklik Kunstiinstituudi graafika erialal. Ta töötab Kuusalu kunstide koolis. Tema abikaasa on kunstnik Aivar Simson. Neil on lapsed Tõll, Hõbe ja Hele. Päring inforegister.ee andmebaasis[alaline kõdulink] Evelin Kivimaa. "Paar: Krista ja Aivar Simson". Anne & Stiil, 5. oktoober 2001
Henning Mankell (helilooja)

Ivar Henning Mankell (3. juuni 1868 Härnösand – 8. mai 1930 Stockholm) oli Rootsi helilooja. Ta on kirjanik Henning Mankelli vanaisa.
SS Leitheft

SS Leitheft ('SS-i Juhtvihik') oli SS-i ametlik kuukiri, mis ilmus aastatel 1934–1945 ja oli mõeldud SS-i (nii Allgemeine SS-i kui ka Waffen SS-i) ohvitseride natsionaalsotsialistliku maailmavaate kujundamiseks. Ajakirja väljaandja oli SS-i peaamet Reichsführer-SS Heinrich Himmleri juhtimisel. Ajakirja trükiti Berliinis M. Müller und Sohni trükikojas. Väljaande vaimne liider oli šveitsi füüsik dr Franz Riedweg, kes oli liitunud SS-iga ning saanud SS-i vabatahtlike värbamiskeskuse ja SS-i Berliini peakorteri juhiks. SS Leithefti peamine väljaanne oli saksakeelne. Lisaks ilmusid sõja ajal germaani vabatahtlikele mõeldud väljaanded norra, taani, flaami ja hollandi keeles. Ainus mittegermaani keel, milles see ilmus, oli eesti keel. Eesti keel oli üks väheseid keeli, milles SS Leitheft lisaks saksa keelele ilmus. Selle ilmumises võib näha Heinrich Himmleri erilist lugupidamist eestlaste vastu. Eestikeelne väljaanne sisaldas nii tõlkeid muukeelsetest väljaannetest kui ka täiesti algupäraseid kirjutisi. Eestikeelset SS Leithefti ilmus (teadaolevalt) kolm 40-leheküljelist vihikut aastatel 1943–1944. Vihk 1 (ilmus detsember 1943) Vihk 2 (ilmus 1944) Vihk 3 (ilmus 1944) Hjalmar Mäe: Kuidas kõik teostus : minu mälestusi. Välis-Eesti & EMP, Stockholm 1993. ISBN 9186116681 Foto: SS Leithefti eestikeelse väljaande esikülg SS Leithefti teema Rindeleht.ee foorumis SS Leithefti eestikeelse väljaande faksiimile
Kyra Sedgwick

Kyra Minturn Sedgwick (sündinud 19. augustil 1965 New Yorgis) on USA näitleja. Näitlejakoolituse on Sedgwick saanud Lõuna-California Ülikoolist.[viide?] Teleseriaalide debüüdi tegi Sedgwick 16-aastaselt, laiema tuntuse tõi talle peaosa TNT krimidraamasarjas "Vahelevõtja" (2005–2012), kus ta mängib politseiülema asetäitjat Brenda Leigh Johnsonit. Sedgwick sai osatäitmise eest selles seriaalis 2007. aastal Kuldgloobuse ja 2010. aastal Emmy. Kuni 2011. aasta Primetime Emmy saamiseni tegi Kyra Sedgwick ajalugu sellega, et oli televisiooni ajaloos ainuke naisnäitleja, kes oli olnud nomineeritud Emmy, Kuldgloobuse ja Ekraaninäitlejate Gildi auhinnale iga hooaja eest (aastatel 2006–2011), kuid polnud seda kordagi võitnud. Kyra Sedgwicki biograafia, vaadatud 03.06.2012 Sedgwick otsustab lõpetada osalemise sarjas "The Closer", vaadatud 03.06.2012 Kyra Sedgwick Emmyde veebisaidil, vaadatud 03.06.2012 Kyra Sedgwick IMDb-s, vaadatud 03.06.2012
Eesti Rahvaerakond

Eesti Rahvaerakond (lühend ERE) (inglise keeles Estonia People's Party) oli 1919. aastal Eestis moodustatud erakond. Eesti rahvaerakond asutati märtsis 1919, Asutava Kogu valimiste eel Jaan Tõnissoni juhtimisel. Eesti Rahvaerakond oli sisuliselt Eesti Rahvameelse Eduerakonna ja selle järglase Eesti Demokraatliku Erakonna otsese järeltulija. Erakonna peamisteks ideoloogideks olid Jaan Tõnisson, Jüri Jaakson, Peeter Põld ja August Kerem jt. Asutava Kogu valimistel 1919 valiti ERE nimekirjast Asutavasse Kogusse: Jaan Tõnisson, Jaan Poska, Aadu Birk, Kaarel Parts, Oskar Kallas, Peeter Põld, Jüri Jaakson, Jaan Mägi, Johan Ploomipuu, Mats Nõges, Hugo Küüsner, Artur Uibopuu, Jaan Lõo, Johan Pitka, Jaan Masing, Adam Bachmann, Eduard Hubel, Marie Reisik, Eduard Rosenvald, Jakob Westholm, Johannes Paalberg, Jaan Uri, Karl Väli, Karl Kornel, Johan Ainson, Johannes Reinthal, Karl Einbund, Jaan Järve, Julius Reintam, Hans Priimägi, Aleksander Schipai, August Sternfeldt, Nikolai Maim, August Ehrlich, Eduard Birkenberg, Heinrich Tats, Jaan Sitska, Eduard Kübarsepp, Jakob Ploomipuu, Christian Brüller. Enne 1932. aasta V Riigikogu valimisi liitus ERE Rahvusliku Keskerakonnaga.
Wallander

"Wallander" on Briti telesari, mis põhineb on Henning Mankelli Kurt Wallanderi romaanidel. Peategelast Kurt Wallanderi mängib Kenneth Branagh. Valejälg Tulemüür Üks samm maas Näota tapjad Mees, kes naeratas Viies naine Sündmus sügisel Riia koerad Enne külma
Bilansikirje

Bilansikirje on majandusüksuste igapäevases jooksvas raamatupidamises kasutatav konto nimetus koos saldoga, kirjutatuna bilansi aktiva- või passivapoolele. Kõigi bilansikirjete summa annab bilansi kokkuvõtte, mis peab olema võrdne. Kehtiv raamatupidamise seadus lubab bilansiskeemi muuta – bilansikirjeid lisades või olemasolevaid täpsustades ning esitada bilansikirjeid ka näiteks summeeritult ning bilansikirjete alaliigendusi bilansi asemel selle lisades. Bilanss Bilansiväline kirje Kontoplaan Raamatupidamise sise-eeskiri Raamatupidamisaruanded U. Mereste, 2003. Majandusleksikon. Eesti Entsüklopeediakirjastus. Köide I (A-M). Raamatupidamise seadus Raamatupidamise seadus
Thörner Åhsman

Gustav Edgar Thörner Åhsman (30. juuli 1931 Västra Götalandi lään, Sotenäsi vald, Kungshamn – 30. oktoober 2016) oli Rootsi poksija. Åhsman oli kokku kolmekordne Rootsi meister raskekaalus (üle 81 kg) aastatel 1954–1955 ja 1957. Åhsman osales raskekaalus (üle 81 kg) 1956. aasta Melbourne'i olümpiamängude poksivõistlustel, kuid kaotas veerandfinaalis hilisemale hõbemedalivõitjale Lev Muhhinile (NSV Liit) ja jäi edasisest medaliheitlusest välja. Åhsman osales raskekaalus (üle 81 kg) 11. Euroopa meistrivõistlustel (Lääne-Berliin, 1955), kuid kaotas veerandfinaalis hilisemale pronksmedalivõitjale Horymir Netukale (Tšehhoslovakkia) ja jäi edasisest medaliheitlusest välja. Åhsman poksis maist 1957 kuni juunini 1962 elukutselisena. Ta osales kokku 16 kohtumisel. Ta võitis neist 11 (neist 5 nokaudiga), kaotas 3 (neist 2 nokaudiga) ning viigistas 2 kohtumist. "Rootsi meistrivõistlused poksis. Tulemused rootsi keeles". Originaali arhiivikoopia seisuga 18. veebruar 2011. Vaadatud 3. juunil 2012. 16. suveolümpiamängude poksivõistlus. Melbourne 1956. Tulemused inglise keeles 11. Euroopa meistrivõistlused poksis. Lääne-Berliin 1955. Tulemused inglise keeles Thörner Åhsman lehel Ringside. Rootsi keeles Thörner Åhsman veebisaidil Olympedia (inglise) Thörner Åhsman veebisaidil BoxRec (inglise)
Redonda

Redonda on väike asustamata Kariibi mere saar. See on üks Tuulealustest saartest Lääne-India saarestikus ja kuulub Antiguale ja Barbudale. Saar on 1,6 kilomeetrit pikk ja 0,48 kilomeetrit lai ning 296 meetrit kõrge. Pindala ei ole järskude kallaste tõttu täpselt arvutatud, kuid see oletatakse jäävat 1,6 ja 2,6 ruutkilomeetri vahele. Saare avastas Christoph Kolumbus oma teisel reisil 12. novembril 1493. aastal. Kuigi ta saarel ei maabunud, kuulutas ta selle Hispaania krooni omandiks ja nimetas selle Santa María la Redonda-ks. Nimi tähendas Ümar Püha Maarja ja tulenes saare profiilist. Suurbritannia omandiks sai saar 1860. aastatel. Pärast 1860. aastaid hakati saarelt kaevandama fosforirikast guaanot, mida kasutatakse väetiste tootmisel. Aastas kaevandati umbes 7000 tonni. Sellel ajal elasid saarel kaevandustes töötavad töölised. 1901. aastal oli saarel 120 elanikku. Esimese maailmasõja ajal kaevandamine lõpetati ja töölised lahkusid. Pärast seda on saar olnud pidavalt asustamata ja kunagist asustust meenutavad vaid kaks säilinud kivionni. Kuigi lähimad saared on Montserrat ja Nevis, sai Redonda 1967. aastal veidi kaugemal asuva Antigua ja Barbuda sõltlaskonnaks. Saart külastavad regulaarselt Montserrati Vulkanoloogiaobservatooriumi teadlased, kes kasutavad Redondat vaatluspunktina Soufrière Hillsi tegevvulkaani jälgimiseks. Redondat on kujutatud ühel Kimagicu postkaardil. Redonda Kuningriik on Redonda saarele pretendeeriv mikroriik, mis fantaasiakirjaniku M. P. Shieli väidete kohaselt loodi 1865. aastal. Tema isa oli väidetavalt korraldanud oma poja kroonimise Redonda kuningaks tema 15. sünnipäeval. Tseremoonia olla saarel ühe piiskopi poolt ka läbi viidud. Selline sündmustik on tõenäoliselt välja mõeldud. BBC Radio 4 tegi sellest ka dokumentaali Redonda: The Island with Too Many Kings, mis läks eetrisse 2007. aasta mais. Saar asub Montserrati ja Nevise vahel. See asubb Montserratist 22,5 kilomeetrit loodes ja 32 kilomeetrit Nevisest kagus. Antiguast jääb saar edelasse, 56,2 kilomeetri kaugusele. Saarel pesitsevad merelinnud ja saarel kasvavast kasinast rohust toituvad metsikud kitsed. Ainuke mageveeallikas on vihmavesi ja selle reservuaare saarel ei leidu. Saar on moodustunud iidse vulkaani südamest ja meenutab kaugelt vaadates suurt kivi. Kuigi Kolumbusele tundus saar ümar, on see tegelikult pikk ja kitsas. "KINGDOM" OF REDONDA INFORMATION Kasutatud: 03. juuni 2012 Montserrat Collectible Postcards kimagic.com. Kasutatud: 03. juuni 2012 BBC Radio 4. Redonda: The Island with Too Many Kings, 27. mai 2007. Kasutatud: 03. juuni 2012  Redonda – pildid, videod ja helifailid Wikimedia Commonsis
Kristlik Rahvaerakond

Kristlik Rahvaerakond (lühend KrRE) oli 1919. aastal Eestis moodustatud erakond. Asutava Kogu valimiste eel moodustati Eesti Demokraatlikust Erakonnast ja Eesti Radikaaldemokraatlikust Erakonnast Eesti Rahvaerakond (ERE) Jaan Tõnissoni juhtimisel. Usuelule enam tähtsust omistanud isikud, kes seni olid seotud olnud Tõnissoni juhitud erakonnaga ja kelle juhiks oli esimestel kuudel Johan Kõpp, asutasid 1919. a. veebruaris Eesti Kristliku Rahvaerakonna. Kristlik Rahvaerakond rõhutas kristliku moraali ja usuelu tähtsust igapäevaelus ning selle üheks eesmärgiks oli usuõpetuse säilitamine Eesti koolides. Asutava Kogu valimistel 1919. aastal valiti KrRE nimekirjast Asutavasse Kogusse: Johan Kõpp, Jaan Lattik, Nikolai Kann, Anton Laar, Hans Pöhl ja asendusliikmetena liitusid Aleksander Kapp, Hans Leesment. 1919. aastal valitud Asutavas Kogus domineerisid vasakpoolsed erakonnad (Eesti Tööerakond ja Eesti Sotsiaaldemokraatiline Tööliste Partei) ja esialgu Kristliku Rahvaerakonna püüdlus usuõpetuse säilitamiseks algkoolides ebaõnnestus, kuid 1923. aasta rahvahääletusel kiideti usuõpetus koolidele kohustusliku, õpilastele valikainena heaks. Kristliku Rahvaerakonna juhtfiguurideks olid: praostid Jaan Lattik ja Aleksander Kapp, vaimulikud Jaan Järve ja Leopold Raudkepp ning ilmalikud riigimehed Friedrich Akel, Nikolai Kann, Oskar Amberg ja Heinrich Bauer. Alates III riigikogu valimistest kaotas erakond oma valijaid ja samas ka poliitilist mõjuvõimu. 1931. aasta sügisel otsustati liituda Jaan Tõnissoni juhitud Eesti Rahvaerakonnaga, tegelik liitumne leidis aset 1932. aasta alguses, kui KrRE moodustas ühe osa uuest Rahvuslikust Keskerakonnast. Vootele Hansen. Eesti Vabariigi Kristlik Rahvaerakond 1919-1931. Looming, nr 12, 1989. Ursula Haava. Kristliku poliitika õnnelik aasta. Kirik ja Teoloogia. 27.09.2013.
Kiira Kahn

Kiira Kahn (sünninimi Kiira Panova; 25. veebruar 1932 Narva – 1. juuni 2012 Tallinn) oli eesti raadioajakirjanik. Ta lõpetas Tallinna Pedagoogilise Instituudi ja töötas Eesti Raadio Lasteraadios. Tema abikaasa oli arst ja töötervishoiu professor Hubert Kahn. KIIRA KAHN 25. II 1932 – 1. VI 2012 — Sirp 8 juuni; DIGAR Suri ajakirjanik Kiira Kahn, ERR, 02.06.2012 Lasteraadio 70. aastapäevale pühendatud saatesari. Saate autor Kiira Kahn. Pilk Lasteraadio arhiivi. I saade, arhiiv.err.ee, 02.02.1996 Pilk Lasteraadio arhiivi. II saade, arhiiv.err.ee, 01.03.1996 Pilk Lasteraadio arhiivi. III saade, arhiiv.err.ee, 12.04.1996
James III

James III (10. juuli 1451 – 11. juuni 1488) oli Šotimaa kuningas aastatel 1460–1488. Tema isa oli James II, kes suri 3. augustil 1460. James III krooniti nädal hiljem kuningaks, kuid kuni 1469. aastani valitsesid tema eest regendid, neist esimesena tema ema Mary. 1469. aasta juulis abiellus ta Taani Margaretiga. Neil sündis kolm poega, kellest vanimast sai kuningas James IV. James III oli ebapopulaarne ja saamatu monarh.
Taani Margaret

Margaret (23. juuni 1456 – enne 14. juulit 1486) oli Taani kuninga Christian I tütar ja James III abikaasana Šotimaa kuninganna (1469–1486). Margareti ja Jamesi abiellumine määrati 1460. aastal. Laulatus toimus 1469. aasta juulis, kui Margaret oli 13-aastane. Abielust sündis kolm poega. Vanimast pojast sai kuningas James IV. Margaret oli populaarne kuninganna, teda peeti ilusaks, leebeks ja mõistlikuks ning paljude ajaloolaste arvates oleks ta olnud valitsemises oma abikaasast võimekam.
Ürgkobras

Ürgkobras (Palaeocastor) on kobraslaste sugukonda kuuluv väljasurnud näriliste perekond. Nad elasid Oligotseeni lõpuperioodil Põhja-Ameerika badland'i aladel.